***Conan – Barbaren*** (originaltittel: *Conan the Barbarian*) er en amerikansk fantasy-action- og eventyrfilm fra 1982 regissert av John Milius. Filmen handler om Conan, som blir solgt som slave etter at foreldrene blir drept av en krigsherre som legger landsbyen hans i runiner. Etter mange år som slave og gladiator legger han ut på en reise for å hevne sine foreldre. Hovedrollen spilles av Arnold Schwarzenegger, mens andre sentrale biroller spilles av James Earl Jones, Sandahl Bergman, Mako og Max von Sydow. 

Filmen fikk blandet mottakelse av de amerikanske filmkritikerne og ble en moderat publikumssuksess. Sandahl Bergman ble tildelt både en Saturn Award og en Golden Globe for sin innsats i filmen. 

*Conan – Barbaren* ble Arnold Schwarzeneggers gjennombrudd som skuespiller. Den ble i 1984 etterfulgt av *Conan ødeleggeren*, også den med Schwarzenegger i hovedrollen. I 2011 kom en mindre vellykket en nyinnspilling med Jason Momoa i tittelrollen.

Handling
--------

Deler av filmen ble innspilt i Almería i Andalucía.
Arnold Schwarzenegger spiller rollen som Conan. Her et bilde fra 1984.
Handlingen foregår for over 12 000 år siden, til den oppdiktede tidsalderen Hyborian Age (14 000 – 10 000 f.kr). 

Conan er en liten gutt som opplever å få foreldrene drept når krigsherren Thulsa Doom angriper landsbyen han bor i. Han blir deretter solgt som slave. En dag blir han solgt og deretter brukt som gladiator. Hans naturlige styrke og villskap gjør ham uslåelig i ringen, og eieren lar ham omsider studere litteratur og sverdkunst. Som voksen blir Conan mer og mer besatt etter hevn over de som drepte hans foreldre og etter en tid bestemmer eieren for å la ham gå. På veien får han følge av tyven Subotai og valkyrien Valeria. Sammen begir de seg på vandring sørover, på jakt etter rikdom og hevn. Eneste spor Conan har etter sine foreldres drapsmenn er minnet om et slangesymbol.

Om filmen
---------

### Popularitet og økonomi

*Conan* ble en moderat publikumsuksess. Den innbrakte 39,5 millioner dollar i USA og 29,3 millioner utenfor. Noe som gav en total på 68,9 millioner dollar. Den havnet på 17. plass over de mest innbringende filmene i USA i 1982.

Produksjonskostnadene var på 16 millioner dollar.

### Filmanmelderne

Filmen fikk blandet mottakelse av kritikerne, noe som gjenspeiles i at den har oppnådd 66 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

*VG* og *Dagbladet* gav den terningkast tre. CINERAMA gav den terningkast fem i 2001.

### Priser og nominasjoner

Sandahl Bergman ble i 1983 tildelt både en Saturn Award og en Golden Globe for sin innsats i filmen. Filmen ble nominert til ytterligere fire priser ved Saturn Award.

### Innspilling

Det meste av filmen ble innspilt i Spania, på steder som Andalucía, Castilla y León og Castilla-La Mancha. Noe ble også innspilt i Britisk Columbia, Canada.

Innspillingen startet høsten 1980 og filmen var opprinnelig klart til visning jula 1981, men Universal mente at flere av scenene var for voldelig og krevde at dette ble tonet noe ned. Endringer ble derfor foretatt og premieren ble utsatt til våren 1982.

I rollene
---------

|  |  |
| --- | --- |
| * Arnold Schwarzenegger - Conan
* James Earl Jones - Thulsa Doom
* Sandahl Bergman - Valeria
* Mako - Trollmannen / Fortelleren
* Gerry Lopez - Subotai
* Max von Sydow - Kong Osric
* Ben Davidson - Rexor
* Cassandra Gava - Heksa
* Valérie Quennessen - Osrics datter
* William Smith - Conans Far
 | * Sven-Ole Thorsen - Thorgrim
* Luis Barboo - Rødhår
* Nadiuska - Conans Mor
* Jorge Sanz - Conan som ung
* Akio Mitamura - Mongolsk General
* Franco Columbu - Piktisk Kriger
* Kiyoshi Yamasaki - Sverdmester
* Erik Holmey - Turanidisk Krigshøvding
* Gary Herman - Osrics vakt
* Donald Gibb - Osrics vakt
 |

Referanser
----------

1. 1 2  PRODUCER New York Times (1923-Current file) [New York, N.Y] September 20, 1987: SMA65
2. ↑  Filmweb
3. ↑  «Conan the Barbarian (2011) (2011) - Box Office Mojo». *www.boxofficemojo.com* **(engelsk)**. Besøkt 3. september 2017.
4. ↑  «Conan the Barbarian». *Box Office Mojo*. Besøkt 8. januar 2020.
5. ↑  «Top 1982 Movies at the Domestic Box Office». *The Numbers*. Besøkt 6. januar 2020.
6. ↑  «Conan the Barbarian». *Rotten Tomatoes* **(engelsk)**. Besøkt 6. januar 2020.
7. ↑  Ebert, Roger. «Conan the Barbarian Movie Review (1982) | Roger Ebert». *www.rogerebert.com* **(engelsk)**. Besøkt 28. august 2017.
8. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
9. ↑  «Conan - Barbaren». *www.filmfront.no*. Besøkt 28. august 2017.
10. ↑  «Filmguiden CINERAMA.no - DVD: Conan the Barbarian [Collector's Edition] (1982) - anmeldelse». *cinerama.no*. Arkivert fra originalen 28. august 2017. Besøkt 28. august 2017.
11. ↑  IMDb awards
12. ↑  LLC, New York Media (31. august 1981). *New York Magazine* **(engelsk)**. New York Media, LLC.

Eksterne lenker
---------------

* (en) *Conan – Barbaren* på Internet Movie Database Rediger på Wikidata

* (no) *Conan – Barbaren* hos Filmfront Rediger på Wikidata

* (sv) *Conan – Barbaren* i Svensk Filmdatabas Rediger på Wikidata

* (da) *Conan – Barbaren* i Danmark Nationale Filminstitut Rediger på Wikidata

* (en) *Conan – Barbaren* på AllMovie Rediger på Wikidata

* (fr) *Conan – Barbaren* på Allociné Rediger på Wikidata

* (nl) *Conan – Barbaren* på MovieMeter Rediger på Wikidata

* (en) *Conan – Barbaren* på Turner Classic Movies Rediger på Wikidata

* (en) *Conan – Barbaren* på American Film Institute Rediger på Wikidata

* (en) *Conan – Barbaren* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |